b'\n_START_ARTICLE_\nTarptautinis Kauno kino festivalis\n_START_PARAGRAPH_\nTarptautinis Kauno kino festivalis\xc2\xa0\xe2\x80\x93 nekomercini\xc5\xb3 kino film\xc5\xb3 renginys. Nuo 2007\xc2\xa0m. tradici\xc5\xa1kai vyksta kasmet spalio m\xc4\x97nes\xc4\xaf Kaune ir Vilniuje. 2011\xc2\xa0m. penktojo festivalio programos filmai taip pat buvo rodomi Panev\xc4\x97\xc5\xbeyje ir Nidoje. Organizuoja V\xc5\xa1\xc4\xae \xe2\x80\x9eVisos m\xc5\xabzos\xe2\x80\x9c, festivalio direktor\xc4\x97\xc2\xa0\xe2\x80\x93 Ilona Jurkonyt\xc4\x97, programos sudarytojas\xc2\xa0\xe2\x80\x93 Tomas Tengmark.\n_START_SECTION_\nFestivalio tikslai\n_START_PARAGRAPH_\nKino festivalio tikslas\xc2\xa0\xe2\x80\x93 pristatyti plataus tarptautinio pripa\xc5\xbeinimo sulaukusius filmus, atspindin\xc4\x8dius ne vien pasaulines \xc5\xa1i\xc5\xb3 dien\xc5\xb3 kino meno raidos tendencijas, bet ir vietiniame bei pasauliniame kontekste aktuali\xc4\x85 visuomenin\xc4\x99 problematik\xc4\x85. Festivalis siekia sukurti galimyb\xc4\x99 iki \xc5\xa1iol neatrastiems ir ne\xc5\xbeinomiems kino k\xc5\xabr\xc4\x97jams pristatyti savo k\xc5\xabrinius \xc5\xbei\xc5\xabrovams. Organizuojami kino seansai, diskusijos, paskaitos, susitikimai su kino k\xc5\xabr\xc4\x97jais._NEWLINE_Festivalio atsiradimo istorija yra sietina su siekiu puosel\xc4\x97ti kino kult\xc5\xabros sklaid\xc4\x85 bei i\xc5\xa1saugoti seniausi\xc4\x85 Lietuvoje veikiant\xc4\xaf kino teatr\xc4\x85 \xe2\x80\x9eRomuva\xe2\x80\x9c. Kaune festivalis turi reprezentacinio miesto renginio status\xc4\x85.'